stanford-oval/wikipedia huggingface dataset:
דיינה וייט
ילדות ונעורים

וייט נולד במנצ'סטר (אנ'), קונטיקט ב-28 ביולי 1969. הוא אירי אמריקאי. וייט בילה את שנותיו הראשונות בוור (אנ'), מסצ'וסטס.
אמו של וייט עבדה כאחות, ובעקבות עבודתה המשפחה עברה ללאס וגאס כאשר וייט היה בכיתה ג', מפני ששכר האחיות היה גבוה יותר בווגאס. וייט למד בתיכון בישוף גורמן, שם פגש לראשונה את לורנצו פרטיטה. וייט סיפר שהוא מעולם לא אהב את בית הספר ושהוא עף פעמיים מהתיכון. אף על פי שחיו בנבדה, משפחת וייט ביקרה בחוף המזרחי בכל קיץ, כדי לבלות עם סבא וסבתא של וייט שחיו בלבנט (אנ'), מיין, שם למד את השנה האחרונה של התיכון.
לאחר שסיים את לימודיו בשנת 1987, התחיל ללמוד בקולג' פעמיים, פעם אחת בקווינסי קולג' (אנ') ופעם אחת ב-UMass Boston (אנ'), אך נשר במהלך הסמסטר הראשון בכל פעם. הוא החל להתאגרף, והתיידד עם המתאגרף לשעבר, פיטר וולש. דרך מערכת היחסים הזו, וייט החליט שהוא רוצה להיכנס לעסקי הקרבות, ופתח מכון אגרוף בבוסטון ביחד עם וולש, שם לימד שיעורי אגרוף.
וייט סיפר שהוא עזב את בוסטון בחזרה ללאס וגאס בתחילת שנות ה-90 לאחר שקיבל איומים מארגוני פשע מקומיים. בלאס וגאס, המשיך לנהל מכוני אגרוף והתחיל גם להתאמן בג'ו ג'יטסו בהדרכתו של ג'ון לואיס (מתחרה ב-UFC 22 וב-UFC 28), לצד לורנצו פרטיטה ואחיו הגדול פרנק פרטיטה. באימונים פגש את הלוחמים טיטו אורטיז (אנ') וצ'אק לידל ולבסוף הפך למנהל שלהם.
קריירה > אליפות הלחימה האולטימטיבית

| --- | --- |
 :  ראו גם – אליפות הלחימה האולטימטיבית
בזמן שעבד כמנהל עבור אורטיז ולידל, פגש את בוב מאירוויץ', הבעלים של Semaphore Entertainment Group, חברת האם של אליפות הלחימה האולטימטיבית (UFC). כשנודע לווייט שמאירוויץ' מעוניין למכור את ה-UFC, הוא יצר קשר עם חברו לורנצו (אנ') (מייסד שותף של Station Casinos), כדי לבדוק אם הוא יהיה מעוניין לרכוש את החברה. בינואר 2001 לורנצו ואחיו הגדול פרנק רכשו את ה-UFC תמורת 2 מיליון דולר והוקמה חברת בת בשם "Zuffa" תחת Station Casinos שמטרתה הייתה לנהל את הארגון. וייט קיבל 9% מהחברה, ומונה לנשיא החברה.
וייט סיפר שכאשר הוא והאחים פרטיטה רכשו את ה-UFC, כל מה שהם קיבלו זה את שם המותג "UFC" וזירת קרב ישנה, משום שהבעלים הקודמים מכרו את נכסי החברה כדי להימנע מפשיטת רגל. אירועי הקרבות הראשונים של וייט, UFC 30 ו-UFC 31, נערכו במלון טאג' מאהל של טראמפ (אנ'), מה שהוביל לידידות ארוכת השנים של וייט עם דונלד טראמפ. ה-UFC לא זכה להצלחה מיידית, ועד 2004 השקיעו האחים פרטיטה למעלה מ-40 מיליון דולר בחברה מבלי צמיחה משמעותית או הגעה לרווחיות. וייט והאחים, יחד עם מפיק הטלוויזיה קרייג פיליג'אן, פיתחו את הרעיון של סדרת ריאליטי מבוססת MMA, בשם "The Ultimate Fighter", כניסיון ליצור עניין בספורט. התוכנית נחשבת בתור המהלך ש"הציל את ה-UFC". תחת ניהולו של וייט, ה-UFC התפתח לעסק מצליח; לאירוע הקרבות UFC 66 בשנת 2006 התבצעו למעלה ממיליון רכישות "שלם וצפה", וב-2008 החברה הוערכה על ידי פורבס ב-1.1 מיליארד דולר.
ב-2010, Flash Entertainment, חברה בת של ממשלת אבו דאבי, רכשה 10% ממניות Zuffa תמורת 150–175 מיליון דולר לפי הדיווחים. בריאיון ב-2011 ל-TMZ Sports, וייט ענה "לעולם לא" לשאלה: "מתי נראה נשים ב-UFC?". הוא שינה את עמדתו בנושא, ובפברואר 2013 ה-UFC ערך את קרב הנשים הראשון שלו, בהשתתפות רונדה ראוזי וליז קרמוש (אנ'). ראוזי הפכה לאחד משני כוכבי ה-UFC המרכזיים של העשור, לצד קונור מקגרגור. הזוג היו אחראיים ל-4.6 מיליון רכישות "שלם וצפה" ב-2015, 61% מסך הרכישות באותה השנה, כשההכנסות הגולמיות של החברה הגיעו ל-600 מיליון דולר.
ביולי 2016 נמכרה Zuffa לחברת WME-IMG (אנ') תמורת 4 מיליארד דולר. וייט החזיק ב-9% מהחברה בזמן המכירה, והמשיך בתפקידו כנשיא. במרץ 2019 חתם על חוזה לשבע שנים כנשיא ה-UFC, כשנחתם הסכם עם ESPN. באפריל 2023, הודיעה Endeavor (שמה החדש של WME-IMG) על עסקת מיזוג של חברת ההיאבקות המקצועית WWE עם UFC לחברה ציבורית חדשה בשם TKO Group Holdings (אנ').
קריירה > אגרוף

וייט נכנס לסצנת האגרוף כשהשתתף בקידום קרב האגרוף של פלויד מייוות'ר נגד קונור מקגרגור, מפני שמקגרגור היה תחת חוזה עם ה-UFC. באוקטובר 2017 אמר שהוא "נכנס לאגרוף, 100 אחוז." מאוחר יותר שינה את עמדתו והתנגד לתוכניות אלו, והצהיר ב-2022 שאגרוף הוא "עסק מקולקל שלנסות לתקן אותו יהיה סיוט". ב-2024 הודיע מחדש על כוונתו להיכנס לאגרוף בשנת 2025.
קריירה > מיזמים אחרים

בשנת 2017 וייט החל להנחות את התוכנית "Dana White's Contender Series" (אנ'). ניתן לצפות בתוכנית דרך UFC Fight Pass (אנ'), שירות הסטרימינג הדיגיטלי של החברה. התוכנית מאפשרת ללוחמים חדשים להתחרות על חוזה ב-UFC.
וייט היה מפיק בפועל של התוכנית "The Ultimate Surfer" (אנ'), תחרות גלישה בסגנון התוכנית "The Ultimate Fighter". התוכנית נוצרה על ידי קלי סלייטר, גולש מקצועי וחבר ותיק של וייט. התוכנית שודרה ב-ABC באוגוסט 2021, ובוטלה לאחר עונה אחת עקב רייטינג נמוך.
וייט הקים יחד עם האחים פרטיטה את Power Slap (אנ'), תחרות לחימה בסטירות.
בינואר 2025 הודיעה חברת מטא כי וייט מצטרף לדירקטוריון שלה.
חיים אישיים

וייט הכיר את אשתו אן כשהם היו בכיתה ח'. הם נישאו ב-1996, ויש להם שני בנים ובת אחת.
גדל כקתולי אך כיום מחשיב את עצמו כאתאיסט ואינו מאמין בחיים לאחר המוות.
בשנת 2011 אמו של וייט, ג'ון, הוציאה את הספר "Dana White, King of MMA: An Unauthorized Biography". ג'ון טענה בספר שמאז הצלחתו ב-UFC, דיינה "הפנה עורף למשפחתו ולחבריו שהיו שם בשבילו כשהיה זקוק לעזרה ותמיכה".
חיים אישיים > בעיות בריאות

במאי 2012 חשף כי הוא אובחן כחולה במחלת מנייר. לדבריו "זה כמו ורטיגו אבל על סטרואידים". וייט עבר טיפול ב-2013, שלדבריו הפחית את הסימפטומים של המחלה.
בשנת 2022 הצהיר שעבר בדיקות רפואיות ואובחן עם רמות טריגליצרידים גבוהות במיוחד. מאז הוא מקפיד על תזונה קטוגנית, שלדבריו תיקנה את בעיית דום הנשימה בשינה שממנה סבל.
חיים אישיים > פוליטיקה

וייט נאם בוועידה הרפובליקנית הלאומית ב-2016 בקליבלנד, אוהיו, שם תמך במועמד הרפובליקני דונלד טראמפ. וייט חזר על תמיכתו בטראמפ בבחירות 2020 ונאם בעצרת בחירות בקולורדו. באפריל 2020 הצטרף לקבוצה של מנהיגים בתעשייה כדי לעזור לארצות הברית לבנות מחדש את כלכלתה שנפגעה ממגפת הקורונה. וייט תמך בטראמפ בבחירות 2024 ונאם בוועידה הרפובליקנית הלאומית ב-2024 במילווקי, ויסקונסין.
חיה קלר

| --- | --- |

חיה קלר ב-2024
 לידה:  1983 (בת 42 בערך) ירושלים, ישראל
 ענף מדעי:  גאומטריה בדידה וחישובית
 עיסוק:  מדעי המחשב, מתמטיקה
 מקום לימודים:  אולפנת חורב, מכללה ירושלים, האוניברסיטה העברית בירושלים
 מנחה לדוקטורט:  מיכה פרלס
 מוסדות:  אוניברסיטת אריאל בשומרון
 פרסים והוקרה:  פרס קריל (2024)
 בן זוג:  נתן קלר
 מספר צאצאים:  11
 https://www.ariel.ac.il/wp/chaya-keller/
חיה קֶלֶר (נולדה ב-1983) היא מתמטיקאית ומדענית מחשב ישראלית, מכהנת כחברת סגל בבית הספר למדעי המחשב באוניברסיטת אריאל בשומרון, בדרגת פרופסור חבר. תחום המחקר שלה הוא גאומטריה בדידה וחישובית.
ביוגרפיה

קלר נולדה בירושלים, למנחם מנדל ושולמית לובין. היא למדה באולפנת חורב בירושלים, ולאחר השירות הלאומי, סיימה לימודי תואר ראשון במכללת ירושלים. את התואר השני והתואר השלישי היא סיימה במכון איינשטיין למתמטיקה באוניברסיטה העברית, בהנחיית פרופ' מיכה פרלס. לפני שהצטרפה לאוניברסיטת אריאל בשנת 2019, הייתה קלר עמיתת פוסט־דוקטורט באוניברסיטת בן-גוריון ועמיתת מחקר בטכניון.
קלר מתמחה בגאומטריה בדידה וחישובית, ובכלל זה בקמירות, בבעיות צביעה בגרפים ובהיפרגרפים גאומטריים ובתורת הגרפים הגאומטרית. בין תרומותיה לתחום, יחד עם חוקרים נוספים, נמנים פתרון "בעיית רינגל" על צביעת גרפים של מעגלים במישור, אלגוריתמים משופרים למציאת צביעות נטולות-קונפליקטים של היפרגרפים גאומטריים להן יש שימושים להקצאת תדרים של אנטנות סלולריות, ומציאת חסמים כמותיים אפקטיביים לבעיית ה (p,q) בתחום הקמירות.
קלר נשואה למתמטיקאי פרופ' נתן קלר ואם לאחד עשר ילדים. מתגוררת בירושלים.
פרסים בהם זכתה

קלר זכתה במלגת הברונית אריאן דה רוטשילד לדוקטורנטיות מצטיינות (במחזור הראשון של הזוכות), במלגת הופמן לדוקטורנטים מצטיינים, ובפרס נוריקו סקוראי לפוסט דוקטורנט מצטיין במרכז ללימודים מתקדמים במתמטיקה באוניברסיטת בן-גוריון. בשנת 2022 היא נבחרה לרשימת 40 הצעירים המבטיחים של העיתון דה מרקר, ובשנת 2024 היא זכתה בפרס קריל מטעם קרן וולף.
הערות שוליים

↑  פרס קריל 2024, באתר אוניברסיטת אריאל בשומרון
1 2  חיה קלר - קרן וולף, באתר קרן וולף, ‏26 במאי 2024
↑  אבי בליזובסקי, ‏הוכרזו עשרת זוכי פרס קריל להצטיינות במחקר מדעי, באתר "הידען", 28 במאי 2024
↑  Israeli mother of 11 wins Israel's Krill prize for significant contributions to geometry research, All Israel News, ‏2024-06 (באנגלית אמריקאית)
↑  James Davies, Chaya Keller, Linda Kleist, Shakhar Smorodinsky, Bartosz Walczak (19 בדצמבר 2024). "A solution to Ringel's circle problem". Journal of the European Mathematical Society. {{cite journal}}:  (עזרה)תחזוקה - ציטוט: multiple names: authors list (link)
↑   גדעון לב, החידה המתמטית הזו נותרה פתוחה מאז 1959 - וכעת נמצא פתרון, באתר הארץ, 19 באפריל 2022
↑  Chaya Keller and Shakhar Smorodinsky. "Conflict-Free Coloring of Intersection Graphs of Geometric Objects". SODA 2018: 2397–2411.
↑  Chaya Keller, Shakhar Smorodinsky and Gabor Tardos. "Improved bounds on the Hadwiger-Debrunner numbers". SODA 2017: 2254–2263.
↑  Chaya Keller and Shakhar Smorodinsky. "A new lower bound on Hadwiger-Debrunner numbers in the plane". SODA 2020: 1155–1169.
1 2  יוגב ישראלי, דוקטור ואם ל-11: פרס הצטיינות לחוקרת מאוניברסיטת אריאל, באתר ynet, 28 במאי 2024
↑  יוגב ישראלי, וונדר וומן באקדמיה, באתר ynet, 28 במאי 2024
1 2 3  מערכת חדשות מבזק לייב, נמצא הפתרון לבעיה מתמטית בת 60 שנה, באתר חדשות מבזק לייב, ‏2 במאי 2022
↑   אפרת נוימן, חיה קלר | הגאומטריה והחיים עצמם, באתר TheMarker‏, 6 בדצמבר 2022
| --- | --- |
בקרת זהויות :  NLI: 987007603544905171  dblp: 132/9638  MGP: 206050  ORCID: 0000-0001-6400-3946  VIAF: 6967147270477035700008   WorldCat (עם VIAF): 6967147270477035700008
הפארק הלאומי גראן פרדיסו

| --- | --- |

מבט על נוף בפארק
 מידע כללי
 תאריך הקמה:  3 בדצמבר 1922 
 נתונים ומידות
 שטח:  703 קמ"ר
 מיקום
 מדינה:  איטליה איטליה
 מיקום:  ואל ד'אוסטה 
 קואורדינטות:  45°30′10″N 7°18′36″E﻿ / ﻿45.502777777778°N 7.31°E﻿ / 45.502777777778; 7.31
 www.pngp.it
  
 
הפארק הלאומי גראן פרדיסו (באיטלקית: Parco nazionale del Gran Paradiso) הוא פארק לאומי איטלקי באלפים הגריינים (אנ'), בין עמק אאוסטה ומחוז פיימונטה. הפארק נקרא על שם הר גראן פרדיסו (אנ') המתנשא לגובה 4061 מטרים ונמצא בתחום פארק. ממערב לפארק עובר הגבול עם צרפת, אך בפועל הפארק נושק לשמורה הצרפתית Parc national de la Vanoise ונוצר רצף שמורות משני עברי הגבול.
היסטוריה

בשנת 1856, הכריז ויקטור עמנואל השני, מלך איטליה, שאזור גראן פרדיסו יהיה שמורה, מתוך רצון למנוע הכחדת יעלים אלפינים וצפירי האלפים שניצודו באינטנסיביות, למטרות ספורט וכן כדי לייצר קמעות מעצם קטנה בצורת צלב הנמצאת ליד ליבו של היעל, כדי להבטיח הגנה לנושא הקמיע מפני מוות אלים.
ברחבי הפארק פותחו שבילים לבני אדם ולפרדות, באורך 724 קילומטרים.
בשנת 1920, תרם נכדו של ויקטור עמנואל השני , המלך ויקטור עמנואל השלישי, את שטח הפארק, למדינה ובשנת 1922 הוקם הפארק, הפארק הלאומי הראשון באיטליה. בפארק היו אז כ-3,000 יעלים ואוכלוסייתם הגיעה ל-4,000 עד 1933. בעשור שלאחר מכן, בשל היעדר פיקוח בזמן השלטון הפשיסטי, ומלחמת העולם השנייה ירד מספר היעלים וב-1945 נמנו רק 419 יעלים. לאחר המלחמה חודש הפיקוח ובשנת 2005 הגיע מספרם ל-4,000.
גאוגרפיה

הפארק ממוקם באלפים הגריאניים באזורי פיימונטה ועמק אאוסטה בצפון מערב איטליה, בשכנות לגבול על צרפת. שטחו 703 קילומטרים רבועים של שטח אלפיני. 10% משטח הפארק מיוער, 16.5% משמשים לחקלאות ומרעה, 24% אינם מעובדים ו-40% מסווגים כ"סטריליים".
9.5% משטח הפארק מכוסה על ידי 57 קרחונים. גובה הפארק נע בין 4,061-800 מטרים מעל פני הים והגובה הממוצע הוא 2,000 מטרים. העמקים בפארק מיוערים. ובגבהים משתרעים כרי דשא אלפיניים. הר גראן פרדיסו הוא ההר היחיד באיטליה שגובהו מעל 4,000 מטרים.
ממערב לפארק נמצאת השמורה הצרפתית Parc national de la Vanoise וקיים שיתוף פעולה לשמירה וניהול אוכלוסיית היעלים, הנודדים באופן עונתי.
עולם הצומח

בחלקים גדולים בפארק גדלים עצים המספקים מחסה לבעלי חיים ומהווים הגנה טבעית מפני מפולות קרקע, מפולות שלגים ושיטפונות. שני סוגי העצים העיקריים המצויים בפארק הם עצי מחט ונשירים.
מעל גובה 2,000 מטר, יש פחות ופחות עצים וישנם שטחי מרעה שבסוף האביב, עשירים בפרחים. בין הפרחים: אמנון ותמר, גנציאנה, חבצלות ורודודנדרון. בפארק יש בתי גידול סלעיים רבים. הם ממוקמים בעיקר מעל קו העץ ושדות המרעה האלפיניים.
עולם החי

ברחבי הפארק נראים יעלי האלפינים רועים במרעה ההרים השופע בקיץ, ויורדים לרמות נמוכות יותר בחורף. בנוסף מצויים בפארק בעלי חיים, כמו: הרמין, סמור, ארנבת אירופית, גירית מצויה, צפיר האלפים, זאבים ולינקס.
בפארק יש יותר מ-100 מיני ציפורים כולל ינשוף נשר אירו-אסיאתי, שכווי הצפון, נקר שחור, כותלי, עיט זהוב, קיק אגוזים, סתרי צוקים וזג.
בפארק יש כמה מיני פרפרים וביניהם: אפולו (פרפר) (אנ'), Pontia callidice, Limenitis camilla.
הערות שוליים

1 2 3  Price, Gillian (1997). Walking in Italy's Gran Paradiso. Cicerone Press Limited. pp. 13–16. ISBN 1-85284-231-8.
1 2 3 4 5 6 7 8 9  Riley, Laura; William Riley (2005). Nature's Strongholds: The World's Great Wildlife Reserves. Princeton University Press. pp. 390–392. ISBN 0-691-12219-9.
1 2 3 4  Protected Areas Programme -, web.archive.org, ‏2008-05-10
↑  25 שמורות הטבע והפארקים הלאומיים היפים ביותר באיטליה – חלק ראשון, באתר www.initalia.co.il
↑  Mose, Ingo (2007). Protected Areas and Regional Development in Europe. Ashgate Publishing. p. 132. ISBN 978-0-7546-4801-7.
↑  "The woods". Parco Nazionale Gran Paradiso. אורכב מ-המקור ב-2012-03-29. נבדק ב-2008-03-12.
↑  "The Parc environments". Parco Nazionale Gran Paradiso. אורכב מ-המקור ב-2012-03-29. נבדק ב-2008-03-12.
↑  "The rocky environments". Parco Nazionale Gran Paradiso. אורכב מ-המקור ב-2012-03-29. נבדק ב-2008-03-12.
↑  Gilpin, Alan (2000). Dictionary of Environmental Law. Edward Elgar Publishing. p. 208. ISBN 1-84064-188-6.
| --- | --- |
בקרת זהויות :  NLI: 987007565612805171  GND: 7519873-3  LCCN: sh85097969  NKC: ge1173546  SUDOC: 028008618  VIAF: 235860806   WorldCat (עם VIAF): 235860806 
הר גראן פרדיסו, נוף מעל העננים
יעלים בפארק הלאומי גראן פרדיסו
דאסטין ראנלס

| --- | --- |

גולדאסט, אפריל 2014
 לידה:  11 באפריל 1969 (בן 55) טקסס שבארצות הברית
 שם במה:  גולדאסט
 משקל:  110 קילוגרם
 גובה:  1.93 מטר
 לאום:  אמריקאי
 קריירה מקצוענית:  13 בספטמבר 1988 – הווה (36 שנים)
 מאמנים:  דאסטי רודס סקנדור אכבר
 ליגות:  AEW WWE TNA WCW CWA
 מידע אישי
 בן או בת זוג:  טרי ראנלס (1993–1999) 
 
דאסטין פטריק ראנלס (באנגלית: Dustin Patrick Runnels; נולד ב-11 באפריל 1969), הוא מתאבק אמריקאי, הידוע בעיקר בשל תקופתו בארגון ה-WWE, שבו התאבק תחת שם הבמה גולדאסט (בעברית: "אבק זהב"). כיום, הוא מופיע בארגון ההיאבקות All Elite Wrestling‏ (AEW). ראנלס הוא בנו של דאסטי רודס, שהיה מתאבק בעברו, ואחיו למחצה של קודי רודס שאף הוא מתאבק.
תחילת הקריירה

ראנלס החל להתאמן בקרבות חובבנים מול אביו בעודו בתיכון. ב-1988 החל להתאבק תחת השם דסטין רודס במסגרת ארגון שולי מפלורידה. הצלחתו בארגון הביאה אותו לארגון ארצי וגדול יותר, שהמשיך להקנות לדמותו פופולריות רבה. לבסוף התקבל ראנלס לארגון ה-WWE (אז ה-WWF) בשנת 1990 יחד עם מתאבק נוסף בשם ריק האריס. דמויותיהם נקנו יחד עימם והם הציגו על פני הבמה מאבקים מבוימים, שזכו להתעניינות שולית מצד מעריצי הענף.
בפברואר 1991 עבר ראנלס להתאבק ב-WCW, שם זכה לפופולריות קטנה בלבד. דמותו השתלבה במעט קווי עלילה ובאירועים ספורים, אך אלו גדלו ותפחו והפכו את דמותו לרבת מעללים. בין האירועים שהתסריט זימן לו התעמת ראנלס עם אלכסנדרה יורק (שגולמה על ידי השחקנית טרי ראנלס, שהפכה להיות אשתו הראשונה), קנדל וינדהאם, סטיב אוסטין ומתאבקים אחרים. ראנלס פוטר מהארגון לאחר שפעל בניגוד להוראות העלילה בקרב עתיר רייטינג ששודר במסגרת אירוע "שלם וצפה".
נדודיו בין ארגוני ההיאבקות

ביולי 1995 חזר ראנלס ל-WWF בדמות "גולדאסט", כוכב סרטים שזהותו המינית לא ברורה. במסגרת גילום הדמות חבש ראנלס פאה בלונדינית, איפר את פניו ולבש בגד גוף בצבע זהב. הוא צירף אליו את אשתו טרי בתפקיד המנהלת שלו, מרלנה. דמותו האקצנטרית שולבה היטב בעלילות המפותלות של ה-WWF והופיעה באירועים המרכזיים של הארגון, כגון הרויאל ראמבל ורסלמניה.
דמותו של ראנלס הוצבה למול דמויות ראשיות ואהודות, כגון הקברן, מארק מרו, בריאן פילמן וג'ף ג'ארט. עלילותיו הסבוכות של ראנלס המשיכו במשך שלוש שנים. הן היו אמורות להגיע לשיאן בתגלית כי הוא האחראי לצילומים מביכים של המתאבקים מאחורי הקלעים, עלילה שהייתה אמורה להביא עימה סכסוכים מבוימים חדשים, אך בעת זו חוזהו הותר לבקשתו.
ראנלס התגרש מאשתו טרי וחידש את הקשר עם אביו לאחר שלא דיברו במשך שנים. באוגוסט 1999 חזר להופיע ב-WCW תחת השם "דסטין רודס". במסגרת עלילותיו אביו שולב כדמות מן מהמניין בארגון ונאבקה לצידו בקרבות המבוימים נגד ג'ארט וריק פלייר. עם קניית WCW על ידי ה-WWF דמותו של ראנלס נזנחה והוא עבר להופיע בארגון הקטן שפתח אביו.
WWE

בינואר 2002 חזר ראנלס ל-WWF (שנקרא עתה WWE) שוב בדמותו הישנה "גולדאסט". ראנלס זכה לפופולריות רבה והעלילה זימנה לו מספר תארים ושיתוף פעולה עם דמותו של המתאבק בוקר טי. הצמד הפך לפופולרי ביותר עקב המשחק הקומי שהציגו בין מופעי הקרבות.
תסריטאי ה-WWE החליטו לרענן את דמותו של ראנלס ולהוסיף לה מאפיין חדש. לשם כך בוימה תקיפתו על ידי דמויותיהם של רנדי אורטון ובטיסטה. דמותו של ראנלס הייתה כביכול מזועזעת מהטראומה עד כדי כך שלקתה בתסמונת טורט והחלה לגמגם ולהטיח עלבונות באנשים שונים. תקופה זו של ראנלס ב-WWE הסתיימה עם פוג חוזהו בסוף שנת 2003.
ראנלס הבליח לזמן מה בדמותו הישנה מה-WCW בליגות שוליות ביפן, עד אשר לבסוף הצטרף לארגון ההיאבקות של אביו - TNA. הקריירה שלו נקטעה כאשר נעצר לאחר ריב קולני עם חברתו. מנהלי ה-TNA, שאביו כבר לא היה ביניהם, אילצו אותו לעזוב, וראנלס חזר לארגון ה-WWE בדמות "גולדאסט". גם הפעם שהותו הייתה קצרה לאחר שנעדר מאחד ממופעי ה-WWE עקב בעיה משפטית, אך לא הודיע מראש למנהליו.
ב-8 בספטמבר 2013, נודע שהוא חוזר לארגון בקרב נגד רנדי אורטון. הקרב נגד אורטון היה על עבודתו שלו ושל אחיו, אך הפסיד בקרב ופוטר. "החלום האמריקאי" דאסטי רודס, בא בתוכנית שלאחר מכן להילחם על מקומם של בנם, כשסטפני מקמהן הציעה לו להחזיר או את קודי רודס או את גולדאסט, אך הוא לא הסכים לעשות בחירה והיא פקדה על ביג שואו להכות אותו. הם זכו לעוד הזדמנות מטריפל H; אם גולדאסט וקודי ינצחו את רומן ריינס ואת סת' רולינס באירוע באטלגראונד, הם יזכו להישאר בארגון. מנגד, אם הם יפסידו - יפוטרו לתמיד. באירוע זה, קודי וגולדאסט ניצחו וזכו בעבודתם חזרה. לאחר הקרב, הגיעו מתאבקים כדי לחבק ולברך אותם על הצלחתם. כעבור שבועיים, לקודי וגולדאסט היה קרב על אליפות הזוגות, ובו הם ניצחו בעזרתו של ביג שואו שהכה את כל חברי "המגן" וכתוצאה מכך, קודי הצמיד את רולינס והוא ואחיו זכו באליפות הזוגות.
WWE > 2015

באירוע סדרת ההישרדות חזר גולדאסט ל-WWE ונלחם בקרב "סדרת ההישרדות" חמש נגד חמש ההדחות המסורתי עם הדאדלי בויז, טייטוס אוניל ונוויל בניצחונם על סטארדאסט, האסנשן, המיז ובו דאלאס.
WWE > 2016

בשנת 2016 גולדאסט ניסה לחבור למתאבק R-טרות', שלא הסכים להיות בן הזוג שלו. בשלב מסוים בחודש אוגוסט, R-טרות' רצה להיות בן הזוג של גולדאסט וגולדאסט היה זה שלא הסכים הפעם. טרות' חבר למתאבק טיילר בריז שהיה נוהג לעשות סלפי עם מקל הסלפי שלו בעוד שטרות' השתמש במקל רגיל (ענף) בלבד. באותו הזמן גולדאסט הצטוות עם המתאבק פאנדנגו ובאחת התוכניות התקיים קרב זוגות בין פאנדנגו וגולדאסט לטיילר בריז ו-R-טרות'. בקרב זה, לא היו מנצחים, משום שבריז נטש את טרות'. באחת הפרקים של התוכנית Raw, התקיים קרב בין פאנדנגו ו-R-טרות' בזמן שגולדאסט הוא השופט המיוחד והמנצח בקרב יזכה להיות השותף של גולדאסט. גולדאסט הפריד בין טרות' ופאנדנגו, וטרות' ביצע על פאנדנגו את מהלך הסיום שלו. הקרב הסתיים ללא הכרעה, מכיוון שטיילר בריז תקף את טרות' ואת גולדאסט ובשלב מסוים פאנדנגו הצטרף אליו וכך נוצר צוות הבריזנגו שבו היו המתאבקים פאנדנגו וטיילר בריז וצוות הגולדן-טרות' (אבק הזהב) שבו היו המתאבקים גולדאסט וR-טרות'.
WWE > 2017

בשנת 2017 בתוכנית Raw, הגולדן טרות' נכנסו לזירה עבור קרב צמדים, אך הקרב לא התקיים, מכיוון שגולדאסט תקף את R-טרות'.
3 בספטמבר

3 בספטמבר הוא היום ה-246 בשנה בלוח הגריגוריאני (247 בשנה מעוברת). עד לסיום השנה נשארו עוד 119 ימים.
אירועים היסטוריים ביום זה

301 – מוקמת מדינת סן מרינו
1189 – ריצ'רד הראשון מלך אנגליה מוכתר בכנסיית וסטמינסטר, ובמקביל פורצות בלונדון פרעות כנגד היהודים
1260 – הממלוכים מביסים את המונגולים בקרב עין ג'אלוּת (עין חרוד)
1651 – מלחמת האזרחים האנגלית: המלך צ'ארלס השני מובס בקרב ווסטר, הקרב העיקרי האחרון במלחמה
1783 – מלחמת העצמאות של ארצות הברית מסתיימת: נחתם חוזה פריז בין בריטניה לארצות הברית
1843 – הפיכת ה-3 בספטמבר ביוון: חיילים ואזרחים מתכנסים בכיכר הסמוכה לארמון ודורשים מהמלך אותון להעניק חוקה ליוון
1897 – תיאודור הרצל כותב ביומנו: "בבזל ייסדתי את מדינת היהודים"
1939 – מלחמת העולם השנייה: צרפת, אוסטרליה והממלכה המאוחדת מכריזות מלחמה על גרמניה
1939 – מלחמת העולם השנייה – המערכה באוקיינוס האטלנטי (1939–1945): המערכה נפתחת בהטבעת אוניית הנוסעים הבריטית "אתניה" על ידי הצוללת U-30, שעות ספורות אחרי הכרזת המלחמה. נספו 112 אנשים, מתוך 1,103 נוסעים ואנשי צוות
1941 – השמדה ראשונה בגז באושוויץ
1943 – כוחות בעלות הברית פולשים לאיטליה היבשתית בפעם הראשונה במלחמה (מבצע בייטאון)
1967 – "דאגן H" ("יום H") בשוודיה: התנועה עוברת לנהיגה בצד ימין במקום בצד שמאל
1968 – היאחזות הנח"ל צופר עולה לקרקע
1971 – קטר זוכה בעצמאות מידי הממלכה המאוחדת
1976 – תוכנית ויקינג: רכב-החלל ויקינג 2 נוחת במישור אוטופיה על מאדים ומצלם לראשונה את פני כוכב-הלכת מקרוב בצבע
1994 – רוסיה והרפובליקה העממית של סין מגיעות להסכם לפיו יפסיקו לכוון את כלי הנשק הגרעיניים שלהן זו כלפי זו
2004 – מאות הרוגים, רבים מהם ילדים, בעקבות השתלטות של טרוריסטים על בית ספר בבסלאן שבצפון אוסטיה (רוסיה)
2011 – נערכה בישראל ההפגנה הכי גדולה בתולדות המדינה – כ-450 אלף מפגינים במסגרת מחאת האוהלים
נולדו

1499 – דיאן דה פואטייה, מאהבתו של אנרי השני מלך צרפת (נפטרה ב-1566)
1568 – אדריאנו בנקיירי, מלחין, תאורטיקאי מוזיקה, נגן עוגב ומשורר איטלקי (נפטר ב-1634)
1710 – אברהם טרמבלה, ביולוג שווייצרי (נפטר ב-1784)
1814 – ג'יימס ג'וזף סילבסטר, מתמטיקאי בריטי ממוצא יהודי (נפטר ב-1897)
1859 – ז'אן ז'ורס, מנהיג סוציאליסטי צרפתי, מראשוני הסוציאל-דמוקרטים (נפטר ב-1914)
1875 – פרדיננד פורשה, מהנדס כלי רכב גרמני (נפטר ב-1951)
1900 – אורהו קקונן, ראש ממשלת פינלנד בשתי תקופות כהונה ונשיאהּ השמיני (נפטר ב-1986)
1905 – נחמה ליבוביץ, פרשנית ופרופסור למקרא (נפטרה ב-1997)
1907 – שמעון מזא"ה, אלוף בצה"ל, אגרונום ואיש עסקים ישראלי (נפטר ב-2000)
1911 – ביל שטיינר, אתלט אמריקאי-יהודי (נפטר ב-2000)
1920 – זאב אלון, מחנך ומנהל בית הספר התיכון בהדסים, ציר בהקונגרס היהודי העולמי (נפטר ב-2004)
1922 – ישראל נבות, פרופסור להנדסת חשמל בפקולטה להנדסת חשמל בטכניון (נפטר ב-2010)
1923 – ישראל לרמן, סופר ילדים ישראלי (נפטר ב-2018)
1930 – שלמה אלכסנדר, פיזיקאי ישראלי, חתן פרס ישראל (נפטר ב-1998)
1930 – אירינה יונסקו, צלמת צרפתייה (נפטרה ב-2022)
1931 – דיק מוטה, מאמן כדורסל אמריקאי
1932 – עדה פגיס, סופרת ומתרגמת ישראלית (נפטרה ב-2024)
1933 – נח רזניק, כדורגלן ישראלי
1936 – זין אל-עאבדין בן עלי, נשיא תוניסיה (נפטר ב-2019)
1938 – קריל צ'רצ'יל, מחזאית בריטית
1940 – פולין קולינס, שחקנית אנגלייה זוכת פרסי באפט"א וטוני, מועמדת לאוסקר
1943 – ולרי פרין, שחקנית ודוגמנית אמריקאית
1944 – ראובן מירן, סופר עברי, מתרגם, עיתונאי, עורך ומו"ל הוצאת נהר ספרים
1947 – ז'ראר הוייה, מאמן כדורגל (נפטר ב-2020)
1948 – לוי מוואנוואסה, נשיא זמביה השלישי (נפטר ב-2008)
1955 – ציון קינן, מנכ"ל בנק הפועלים
1958 – אורי אדלמן, סופר ישראלי (נפטר ב-2004)
1961 – ירמי קפלן, זמר רוק ומתופף ישראלי
1965 – צ'ארלי שין, שחקן קולנוע אמריקאי
1968 – רמה מסינגר, שחקנית וזמרת ישראלית (נפטרה ב-2015)
1968 – גולן אזולאי, שחקן קולנוע, טלוויזיה ותיאטרון וזמר ישראלי
1971 – יובל סגל, שחקן ודוגמן ישראלי
1977 – יונתן רוזן, שחקן, זמר ויוצר ישראלי
1983 – דורון בן-עמי, מוזיקאי, יוצר, מדבב ומורה למוזיקה והיסטוריה
1989 – מאור שוויצר, שחקן ישראלי
1990 – אורטל עמר, מנחת טלוויזיה וכתבת ישראלית
1990 – אלינה לוי, שחקנית, דוגמנית ומנחה ישראלית
1990 – ריטה וולק, שחקנית קולנוע וטלוויזיה אוזבקית-אמריקאית
נפטרו

1120 – גרארדוס, כומר ירושלמי (נולד ב-1040)
1189 – יעקב מאורליינש, מבעלי התוספות, ומחכמי יהדות אנגליה, נהרג בפרעות בעת הכתרת ריצ'רד לב הארי
1402 – ג'אן גלאצו ויסקונטי, דוכס מילאנו הראשון (נולד ב-1351)
1420 – רוברט סטיוארט, דוכס אולבני (נולד ב-1340)
1467 – לאונור מפורטוגל, קיסרית האימפריה הרומית הקדושה (נולדה ב-1434)
1651 – קסם סולטאן, אשת הסולטן העות'מאני אהמט הראשון, שימשה במהלך שתי תקופות כמולכת האימפריה (נולדה ב-1589)
1658 – אוליבר קרומוול, הלורד פרוטקטור שעמד בראש הרפובליקה הבריטית (נולד ב-1599)
1836 – דניאל מנדוזה, מתאגרף יהודי אנגלי (נולד ב-1764)
1900 – רבי צדוק הכהן מלובלין, רב והוגה חסידי (נולד ב-1823)
1948 – אדווארד בנש, נשיא צ'כוסלובקיה (נולד ב-1884)
1962 – א. א. קאמינגס, משורר אמריקאי (נולד ב-1894)
1969 – הו צ'י מין, נשיא צפון וייטנאם (נולד ב-1890)
1970 – אלן וילסון, מוזיקאי אמריקאי, מייסד קנד היט (נולד ב-1943)
1976 – יוסף יפת, לוחם פלמ"ח, איש צבא ומושל העיר עזה (נולד ב-1922)
1988 – פרנץ סאס, כדורגלן יהודי-הונגרי (נולד ב-1915)
1991 – פרנק קפרה, במאי סרטים אמריקאי (נולד ב-1897)
2005 – ויליאם רנקוויסט, נשיא בית המשפט העליון של ארצות הברית (נולד ב-1924)
2012 – מייקל קלארק דאנקן, שחקן קולנוע (נולד ב-1957)
2014 – מני פאר, שחקן תיאטרון וקולנוע ומנחה תוכניות רדיו וטלוויזיה ישראלי (נולד ב-1946)
2015 – סוהייל בושרוי, מבקר ספרות, מתרגם, משורר, מרצה ופעיל שלום בהאי, יליד ארץ ישראל המנדטורית, בעל אזרחות לבנונית-אמריקאית (נולד ב-1929)
2017 – אליהו סלע, לוחם ומפקד בפלמ"ח (נולד ב-1926)
2019 – פטר לינדברג, צלם אופנה גרמני (נולד ב-1944)
2019 – דוד דגן, שופט כדורסל בין-לאומי (נולד ב-1947)
2021 – חסן פירוזאבאדי, ראש המטה הכללי של הכוחות המזוינים של הרפובליקה האסלאמית של איראן בשנים 1989–2016 (נולד ב-1951)
2022 – שאבז הארט, אתלט מאיי בהאמה, סגן אלוף העולם באולם בריצת שליחים 4x400 מטר (נולד ב-1992)
חגים ואירועים החלים ביום זה

2 בספטמבר – 4 בספטמבר
ספטמבר
לוח אירועים שנתי
סמליל יום ה-H
ג'יימס ג'וזף סילבסטר
אוליבר קרומוול
הו צ'י מין